Umjetnička škola Poreč

Narodni trg 1

52440 Poreč-Parenzo

KLASA:003-04/20-01/04

URBROJ:2167/01-57-34-01-20-2

U Poreču, 20. ožujka 2020. godine

Sukladno Odluci o izmjeni Odluke o obustavi izvođenja nastave u visokim učilištima, srednjim i osnovnim školama te redovnog rada ustanova predškolskog odgoja i obrazovanja i uspostavi nastave na daljinu te uputi Ministarstva znanosti i obrazovanja ravnateljica Umjetničke škole Poreč Sanjica Sara Radetić donosi

**ODLUKU**

**o rasporedu, mjestu i načinu rada te obavljanju nužnih poslova za funkcioniranje Umjetničke škole Poreč za vrijeme epidemije bolesti COVID-19 uzrokovane virusom SARS-CoV-2**

**I.**

Nužni i neodgodivi poslovi u Umjetničkoj školi Poreč su poslovi održavanja sistema grijanja, održavanje i čišćenje školskih prostorija i dvorišta te dio poslova računovodstva (obračun plaće i naknada u COP-u, isplate van COP-a koje idu uz obračun plaće, financijska izvješća, financijski plan i rebalans) i administracije (radni odnosi, organizacija rada, komunikacija sa strankama). Za obavljanje ovih poslova bit će zaduženo nužno osoblje.

**II.**

Nužno osoblje imenovano je i podijeljeno u dvije skupine (Skupina A i skupina B) sukladno Planu preventivnih mjera Umjetničke škole Poreč, KLASA: 003-04/20-01/04, URBROJ: 2167/01-57-34-01-20-1 od 18. ožujka 2020. godine.

**III.**

Skupine nužnog osoblja izmjenjivati će se svaka dva tjedna, a radni prostor će se između dvije smjene dezinficirati.

Početak rada prve skupine (Skupina A) je 23. ožujak 2020. godine.

**IV.**

Poslovi izvođenja i organiziranja nastave i nastavnog procesa, online nastava te ostali poslovi računovodstva i administracije su poslovi koje zaposlenici mogu obavljati od kuće.

**V.**

Navedene poslove iz točke IV. zaposlenici će obavljati od kuće prema važećem rasporedu sati, odnosno promijenjenom rasporedu koje su dostavili tajništvu Škole.

Svaki zaposlenik koji radi od kuće obvezan je potpisati Izjavu zaposlenika za rad od kuće u kojoj su definirana njihova prava i obveze.

**VI.**

Komunikacija s zaposlenicima koji rade od kuće odvijati će se putem:

- telefona,

- e-mail-a,

- komunikacijskih kanala Viber i Whatsapp i

 - internet aplikacija: Teams, Yammer, Edmodo.

**VII.**

Za vrijeme trajanja epidemije bolesti COVID-19 uzrokovane virusom SARS-CoV-2 Škola neće neposredno raditi sa strankama, osim ako je nužno zbog specifičnog djelokruga rada ili poteškoća u radu, već će stranke moći komunicirati sa školom putem telefona i e-maila.

Uputa strankama o načinu komunikacije će biti objavljena na web stranici škole.

**VIII.**

Osobe imenovane za koordinatore za zaštitu od epidemije bolesti COVID-19 uzrokovane virusom SARS-CoV-2 dužne su osiguravati provođenje ove Odluke.

**IX.**

Ova Odluka će biti objavljena na web stranici i oglasnoj ploči Škole.

**X.**

Ova Odluka stupa na snagu danom donošenja.

Ravnateljica

Sanjica Sara Radetić, mag. mus

Dostaviti:

- koordinatorima za zaštitu od epidemije

- web stranica i oglasna ploča škole

- pismohrana